
Narva Paemurru Spordikooli rajatiste ja ruumide tasuta kasutusse andmine

1. Asjaolud ja menetluse käik

MTÜ Jalgpalliklubi Narva Trans (registrikood 80069833) esitas 18.04.2023 taotluse nr 22 Kreenholmi staadionil asuva jalgpalliplatsi, jõusaali ja riidehoiu tasuta kasutusse andmisest 2023. a jalgpalli hooajal Eesti Jalgpalli Meistrivõistluste ja treeninguprotsessi korraldamiseks. Narva Paemurru Spordikool toetas taotlust. Narva Linnavalitsuse 19.05.2023. a korraldusega nr 349-k „Narva Paemurru Spordikooli rajatiste ja ruumide tasuta kasutusse andmine“ anti MTÜ-le Jalgpalliklubi Narva Trans Narva Paemurru Spordikooli rajatised ja ruumid tasuta kasutusse ajavahemikul 30.04-30.06.2023.
23.05.2023-06.06.2023 toimunud Narva Linnavalitsuse linnavarakomisjoni koosolekul (protokoll nr 3.2-6/11-2023, e-menetlus) arutati Jalgpalliklubi Narva Trans, registrikood 80069833) taotlust, milles MTÜ juhtkond palus 30.04.-01.10.2023 lubada tasuta kasutada Kreenholmi staadioni jalgpalliväljakut, fitness-saali ja riietusruume treeninguteks (2,5 tundi päevas, 5 korda nädalas) ning 15 Eesti Meistrivõistluste mängude korraldamiseks. Komisjon võttis vastu otsuse võimaldada MTÜl Jalgpalliklubi Narva Trans tasuta kasutada Narva Paemurru Spordikooli rajatisi ja ruume taotluses märgitud võistluste korraldamise ajaks alates 01.07.2023 kuni 01.10.2023.

2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 17.03.2005. a määrusega nr 14 vastuvõetud „Linnavara kasutusse andmise korra” § 7 lõike 2 punkti 3 kohaselt võib linnavalitsuse korralduse alusel anda linnavara kasutusse tasuta mittetulundusühingutele.

3. Otsus

Anda MTÜ-le Jalgpalliklubi Narva Trans, registrikood 80069833, Narva Paemurru Spordikooli rajatised ja ruumid (jalgpalliplats, jõusaal ja riidehoid) tasuta kasutusse ajavahemikul 01.07-01.10.2023 Eesti Jalgpalli Meistrivõistluste jalgpalli kodumängude korraldamiseks. Vara kasutamise graafik kooskõlastatakse Narva Paemurru Spordikooli juhtkonnaga.

4. Rakendussätted 

4.1 Korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.

